CELEX: 62016CN0627
Language: lt
Date: 2016-12-05 00:00:00
Title: Byla C-627/16: 2016 m. gruodžio 5 d. Tribunal Administrativo e Fiscal de Viseu (Portugalija) pateiktas prašymas priimti prejudicinį sprendimą byloje João Ventura Ramos/Fundo de Garantia Salarial

6.3.2017   
            
            
               LT
            
            
               Europos Sąjungos oficialusis leidinys
            
            
               C 70/8
            
         2016 m. gruodžio 5 d.Tribunal Administrativo e Fiscal de Viseu (Portugalija) pateiktas prašymas priimti prejudicinį sprendimą byloje João Ventura Ramos/Fundo de Garantia Salarial
   
   (Byla C-627/16)
   (2017/C 070/13)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal Administrativo e Fiscal de Viseu
   
   
      Šalys pagrindinėje byloje
   
   
      Pareiškėjas: João Ventura Ramos
   
      Atsakovas: Fundo de Garantia Salarial
   
   
      Prejudiciniai klausimai
   
   
               1.
            
            
               Ar naikinamasis terminas, kurį garantijų institucija taiko prašymams išmokėti su darbo užmokesčiu susijusias neišmokėtas sumas, yra palankesnis darbuotojams, kaip tai suprantama pagal 2008 m. spalio 22 d. Europos Parlamento ir Tarybos direktyvos 2008/94/EB dėl darbuotojų apsaugos jų darbdaviui tapus nemokiam (1) 9 straipsnį, kai tokių išmokų išmokėjimas užtikrinamas tik tada, kai prašymas garantijų institucijai pateiktas ne vėliau kaip per vienerius metus nuo kitos dienos, po to kai buvo nutraukta darbo sutartis, ar kai toks terminas skaičiuojamas nuo tos dienos, kai pareiškiamas ieškinys dėl nemokumo, turint mintyje, kad garantijų institucija užtikrina tik tų darbuotojų reikalaujamų sumų išmokėjimą, kurios tapo mokėtinos per paskutinius šešis mėnesius iki tokio ieškinio pareiškimo?
            
         
               2.
            
            
               Ar tais atvejais, kai darbuotojas termino nesilaikė dėl nuo jo nepriklausančių priežasčių, vadovaujantis 2008 m. spalio 22 d. Europos Parlamento ir Tarybos direktyvos 2008/94/EB 11 straipsniu valstybių narių teisės aktuose turi būti numatytas papildomas terminas, per kurį darbuotojas galėtų pateikti savo prašymą, jeigu įrodo, kad nėra atsakingas už naikinamojo termino nesilaikymą?
            
         
      (1)  OL L 283, 2008, p. 36.